Այս ամենի հետ զուգընթաց տարատեսակ լրատվամիջոցներ ջանք չեն խնայում վարչապետ Կարեն Կարապետյանի կարճատև պաշտոնավարումը ձախողված և անարդյունք պիտակելու համար։ Մասնավորապես՝ մամուլում փաստեր են շրջանառվում այն մասին, որ Հայաստանի պետական պարտքը հատկապես մեծացել է Կարեն Կարապետյանի վարչապետության շրջանում։ Նշենք, որ 2016-ին և 2017-ին պետական պարտքին գումարվել է ևս 1 միլիարդ 696 միլիոն դոլլար։ Պարտքի այսպիսի շեշտակի մեծացումը Բաղրամյան 26-ի քարոզիչները փորձում են դիտարկել որպես գործող վարչապետի կաբինետի ձախողում։ Այն դեպքում, երբ ձախողման առաջնային պատասխանատուն հենց Սերժ Սարգսյանն է, և հետո նոր՝ վարչապետն ու նրա կառավարությունը։